
CASACION NO A ACEPTA 
ARGUMENTONAN APELA 
DOOR DI PAUL CROES 


VARIOS INVAL 
PA CASO 
KWIHI DI GABINETE 
WEVER CROES I 


CONSUMIDOR TA 
KEDA PERDEDO DEN 
OTRO AUMENTO DI 
GASOLIN CU DIESEL 


MORATORIUM EXTENDI 
PA TUR PERMISO 
NOBO DI TRANSPORTE 
PUBLICO PA UN 
PERIODO DI 6 LUNA 


PARLAMENTARIO ARTHUR DOWERS 
PROME MINISTER TA 
ACEPTA DI NO A HACI 
ALGO PA SANTA CRUZ 

M 
ainta a habri cu e informacion cu funcionarionan di 
Landsrecherche tabata activo atrobe mainta tem- 
pran. Esaki tabatin di haber cu un dossier cu a haya e 
nomber Kwihi. 
E informe oficial cu a ricibi algun rato despues for di 
Ministerio Publico ta bisa cu tabatin diferente huiszoeking 
a tuma luga bou guia di Hues Comisario. Esaki, nan ta bisa, 
ta relaciona cu investigacion di algun contracto di servicio 
cera door di Chris Romero den su funcion como Minister 
e tempo ey (Gabinete Wever Croes I. E invalnan a tuma 
luga na cuatro adres y ta bisa cu e investigacion ta den 
man di Landsrecherche. Na e cuatro adresnan a tuma den 
beslag entre otro laptop, celular y administracion. Te aki e 
declaracion oficial for di OM. 


Segun por a compronde, e invalnan a tuma luga simulta- 
neamente. Tin tres team a bay pariba y uno na Alto Vista. 
Esnan pariba tabata na cas di ex-minister Chris Romero, 
ex-minister Edison Briesen y cas di un ex-coordinado di 
Romero. 
Tambe a bishita un oficina di e ex-coordinado na Dakota, 
pero sin e presencia di Hues Comisario. Mester bisa a surgi 
hopi speculacion na momento cu Polisnan y Landsrecherche 
a yega e oficina na Dakota cu ta uno comparti. 


Lamentablemente tin medio mesora, sin haci investig- 
acion necesario a menciona e nomber di e matutino aki 
sin averigua de que se trata, P’esey tambe corectamente 
vocero di Ministerio Publico den un chat cu miembronan di 
prensa a manda un mensahe den cual ta clarifica e situa- 
cion cu e siguiente mensahe. “Bontardi coleganan. Djis pa 
asegura boso cu aunke berdad LR tabata den e localidad 
unda AWEMainta ta situa awe, e investigacion no ta dirigi 
riba e corant y e corant no tin nada di haber cu ningun 
investigacion.” Spera cu por a aclaria di e forma aki tambe 
tur speculacion cu tin di haber cu e situacion aki. 


Pues AWEMainta su team nobo ni e team bieu no tin nada 
di haber. Simplemente e espacio ta uno comparti. Mester 
bisa cu tin diferente caso bou investigacion, dossiernan 
cu tin nomber y otronan cu no tin nomber. Tin caso IBiS, 
Avestruz y Diamanta cu ta e uniconan, cu a yega Corte te 
awo. Pero banda di esaki tin casonan manera Kwihi, Caso 
Arubahuis, Vacuna Gate, y diferente otro mas, liga na polit- 
iconan di Gabinete Wever Croes cu mester yega caminda 
di corte ainda. 


Varios inval pa caso 
Kwihi di Gabinete Wever Croes I 

E 
x-minister Paul Croes no a logra haya husticia na su ban- 
da. Casacion a rechasa e peticion cu el a haci pa analisa 
su caso di nobo. 


El a bay Casacion cu cuatro argumento bisando cu Hof no 
a studia e 4 puntonan ey debidamente pa cual e ta sinti su 
mes perhudica. Un di e aspectonan cu el a trece dilanti den 
prome instancia, den hof y Casacion ta cu e aspecto di e 
situacion inhumano cu el a pasa aden no a wordo suficiente 
teni na cuenta. Esta e parti unda cu el a keda rond di 80 
dia den isolacion, sin cu e tabatin contacto ni cu su yiunan 
chikito cu no por perhudica ningun investigacion. 


Pero tambe importante pa e defensa di Paul Croes tabata 
cu esun cu mester a hiba of guia e investigacion aki ta PG 
pasobra ta trata di un Minister. Ley ta bisa tambe cu e PG 
por apodera un funcionario di Ministerio Publico pa actua 
den su nomber y esey a sosode tambe. 
Por corda cu defensa ta insisti cu esey no a tuma luga na 
inicio y despues a produci un documento cu no tabatin firma 
riba dje, Pero e argumento aki tambe a wordo rechasa pa 
Casacion. 


Abogado General trece dilanti dos carta cu PG a manda pa 
Landsrecherche y e prome ta bisa: ‘Geachte heer Maduro, Ik 
verzoek u om het strafrechtelijk onderzoek in de zaak IBIS 
te doen uitvoeren, en de officier van justitie mr. B.J. Schmitz 
voor deze zaak te berichten omtrent het verdere verloop 
daarvan. 
Hoogachtend, mr. A. van Dam, Procureur-Generaal.” 
E carta aki ta data prome di september, 2016. Ta bisa cu e 
carta menciona no ta laga duda cu PG a apunta Schmitz pa 
atende cu e caso aki. AE mesun cos aki ta ripiti den un carta 
di december, 2016. 


E apelacion riba e argumentonan uza pa declar’e culpabel di 
malversacion, tambe a wordo rechasa. 
Aki ta papia di un suma di 55 mil florin cu Croes a malversa di 
e fundacion cu tabata maneho su campaa y cu tabata haya 
placa di donacion for di entre otro esnan cu a haya permiso 
di trabou of exoneracion di e decision cu no ta otorga prome 
permiso mas, e tempo ey, y e asina yama famoso ontheffing. 
Tambe tabatin acusacion di soborno. 


Por corda cu den prome instancia fiscal a pidi un castigo di 
5 aña, pero el a haya un condena di 4 aña y cu pa 8 aña e 


no por traha como funcionario publico, of ocupa un puesto 
den Gobierno (Parlamentario of Minister). Banda di esey a 
cuminsa cu un caso di apropia di su propiedadnan. 


Despues cu el a apela Hof a hay’e culpabel y e tres Huesnan 
a yega na un castigo di 3 aña y cu durante 8 aña e no por 
bay den politica of ocupa un puesto den Gobierno. 


El a bay Casacion na final di 2021 y awo e decision a yega. 
Casacion ta na Hulanda y e sesionnan ta wordo atendi pa 
varios Hues pero no tin presentacion mes den un Corte. Tur 
cos ta bay por escrito. Y na final e decision tambe ta por 
escrito. 


Casacion no ta dicta un sentencia pero ta simplemente 
evalua argumentonan presenta cu un di e partidonan ta 
haya no a bay di e forma corecto. Na final e decision ta si ta 
rechasa e argumentonan of ta acepta nan. 
Si ta rechasa e argumentonan, e decision di Hof ta keda para 
y si ta acepta e argumentonan, cu ta masha poco biaha sa 
sosode, e ora ta bisa cu Hof mester destrui e decision ante- 
rior y trata e caso di nobo, teniendo cuenta cu e argumen- 
tonan señala. 


Den e caso di Paul Croes, esaki ta nifica cu e castigo di 3 aña 
ta keda na su luga. 
Cu tur e reduccion di e tempo cu el a pasa den detencion 
preventivo y reduccion di pena, e lo sinta rond di un aña y 9 
luna. Esaki por ta menos. 
Croes mes no a haci un declaracion publico ainda. 


Casacion no a acepta argumentonan 
apela door di Paul Croes 

BEKENDMAKING 


Ingevolge artikel 14b lid 2 van de Landsverordening 
toezicht verzekeringsbedrijf (AB 2000 no. 82) 
(Ltv) in samenhang met artikel 4 lid 4 van het 
Landsbesluit toezicht assurantiebemiddelaars (AB 
2014 no. 6) (Lta) maakt de Centrale Bank van 
Aruba hierbij bekend dat zij – op grond van artikel 
14a lid 2 van de Ltv in samenhang met artikel 4 lid 
4 van het Lta – bij beschikking d.d. 20 december 
2022 toestemming heeft verleend aan Ennia Caribe 
Leven (Aruba) N.V. om alle aandelen in EFS 
Equidad Financial Services N.V. te verwerven. 


Oranjestad, 7 februari 2023 


N 
i kico cu pueblo haci, ni cuanto pueblo pur- 
ba, e consumidor ta keda e perdedo den un 
guera di inflacion cu no tin fin di normalisa aki 
na Aruba. 
Gabinete Wever Croes a presenta pueblo un 
pagara di cambio di aña di un aumento di gasolin 
y diesel relaciona cu su decision di aumenta BBO 
cu 1% y esaki a pone cu e prome dia di aña, 
tur doño di auto, esta pueblo, a ser confronta 
c’un aumento di gasolin di 5.3 cen pa liter y pa 
esunnan cu tin auto di diesel, 2023 nan a ser 
confronta c’un aumento di 5.5 cen pa liter. 
Dies dia despues, esta 11 di Januari 2023, e 
novela di combustibel a continua ora cu Minister 
Geoffrey Wever a anuncia na pueblo, cu den 
apenas 10 dia di un aumento, ta sigui un reduc- 
cion riba prijs di gasolin di 12.9 cen y riba diesel 
esaki a bira 19.9 cen pa liter. 


Ayera mesun Minister Wever a anuncia cu 
despues di solamente 27 dia, pues ni un luna 
despues di reduccion di prijs di gasolin y diesel, 
atrobe lo tin un aumento riba gasolin di 18.7 cen 
pa liter mientras cu diesel lo conoce un aumento 
di 13.7 cen pa liter y ora cu analisa e aumento 
na fin di aña, e reduccion dia 11 di Januari y e 


Consumidor ta keda perdedo den 
otro aumento di gasolin cu diesel 


aumento awe di e prijsnan aki, pueblo ta sali perdi cu gasolin pa loke ta 
bay di 2023 cu 11.1 cen pa liter mientras cu diesel si a keda na fabor di 
e consumidor cu 0.7 cen pa liter. 


PERDEDOR 
Di con pueblo of consumidornan ta sigui ta perdedo den henter e 
cambio di aumento di prijs di gasolin cu diesel, kisas a ser splica caba pa 
Presidente di  Aruba Trade & Industry Association esta ATIA, sr Herrick 
Henriquez kende a cuestiona e tempo ey di con gabinete Wever Croes 
II no a absorba e aumento di BBO di fin di aña, mientras cu aumento 
di prijs di combustibel, tin su efecto mucho mas amplio riba tur otro 
producto pa pueblo. 


Na e ocasion ey, e Presidente di ATIA a mustra cu ta mas cu ta lubida 
cu den e prijs di productonan, den e prijs final, tin otro costo cu ta bay 
hunto cu e aumento aki y cu aumento di gasolin y transporte, ta forma 
parti di e aumento cu pueblo tin cu absorba ATIA a mustra cu gobierno 
semper ta pidi comercio pa absorba e tipo di aumentonan aki pero ora 
cu gobierno a haya un chens pa haci esaki na fin di aña dor di absorba e 
aumento di BBO cu gobierno mes a introduci, el a dicidi di no haci esaki. 


Na e ocasion ey tambe ATIA a cuestiona e diferencia di prijs di combus- 
tibel cu tin aki na Aruba compara cu Corsou, caminda ambos pais ta uza 
mesun tipo di gasolin y diesel pero na Corsou ta resulta cu gasolin ta 60 
mas barata cu loke pueblo di Aruba tin cu paga. 
Na mes momento ATIA a mustra caba cu e aumento di BBO cu 1% cual 
ta bira 7%, esaki sin duda lo afecta prijs di tur producto pa pueblo cu tin 
cu absorba esaki y awe e situacion no ta diferente y un biaha mas pueblo 
lo carga cu e aumento aki. 
Pues ni kico pueblo haci, ni cuanto pueblo suplica, e sla semper lo dal 
den cartera di e consumido mientras cu sin tin un ganado den e novela di 
aumento di prijs di gasolin y diesel, ta gabinete Wever Croes ta e ganado 
di semper, hayando miyones extra na cobransa di accijns. 

U 
niversidad di Aruba recientemente a con- 
duci un estudio riba e capacidad di car- 
ga di permiso di transporte publico. E estudio 
a enfoca riba determina e cantidad actual di 
permiso di transporte publico disponibel den 
e mercado y a ser conduci door di entrevista 
diferente stakeholder den e industria, manera 
chauffeur y usuario local y turista. E resultado 
di e estudio lo ser uza pa Ministerio di Trans- 
porte pa desaroya un maneho nacional inte- 
gral di transporte publico. 


Den maart 2022, Conseho di Minister a aproba 
un moratorium pa limita e cantidad di permiso 
di transporte publico nobo emiti, incluyendo 
esakinan pa taxi, bus, vehiculo di turismo, 
transporte incontrola, auto di huur y motoci- 
cleta di huur. 


E cantidad maximo di permiso a ser ahusta 
y a bira efectivo riba 1 di maart 2022 y lo a 
keda na vigor pa un aña. E ultimo maximo 
(moratorium) tabata basa riba data for di 27 
di september 2017 y a termina 26 september 
2019. 


Recientemente, Conseho di Minister a aproba 
un proposicion di Minister di Transporte sr. 
Ursell Arends, pa extende e moratorium, cual 
ta aplica solamente na peticion di permiso 
nobo y ta exclui renobacion di permiso exis- 
tente of traspaso di permiso segun reglanan y 
maneho vigente. 


E “capping” di tur licencia di transporte tambe 
lo wordo extendi cu 6 luna. 
E resultado di e estudio cu data concreto lo 
yuda establece un miho maneho pa transporte 
publico. E estudio di Universidad di Aruba ta 
brinda un bista integral di e industria di trans- 
porte publico, permitiendo pa Ministerio di 
Transporte tuma decision informa y desaroya 
un plan sostenibel pa futuro. 
Door di limita e cantidad di permiso di trans- 
porte publico nobo, gobierno ta bay maneha 
e crecemento di e industria y asegura su exito 
continuo. 


Moratorium extendi pa tur permiso nobo di 
transporte publico pa un periodo di 6 luna 

M 
inister di Asuntonan Economico, Comu- 
nicacion y Desaroyo Sostenibel ta anun- 
cia e prijsnan nobo di benta di combustibel 
entrante 8 di februari 2023: 


Gasoline unleaded-premium: 262,5 cen p/ltr. 
(+ 18,7 cen) 
Diesel LS: 260,3 cen p/ltr. (+ 13,7 cen) 
Kerosin: 264,1 cen p/ltr. (+ 35,5 cen) 


E prijsnan ta inclui BBO/BAZV/BAVP 


A 
bira tempo pa Prome Minister Evelyn Wev- 
er Croes busca un otro ‘hobby’ pa haci ya 
cu gañamento di pueblo a bira un tradicion di- 
ario te cu ta mustra cu e lider di MEP mes no 
ta realisa con of riba kico e tin cu gaña pueblo. 


Parlamentario Arthur Dowers di fraccion di 
AVP a mustra cu masha curashi Evelyn ta bin 
dilanti y pa hustifica cu a pone DOW basha 
un capa di asfalt nobo dilanti di sede di MEP 
na Santa Cruz, awor e ta bin pretende cu e 
bario ta esun cu mas a ser neglisha den loke 
ta ponemento di asfalt. 
“E momento a yega pa Evelyn busca un otro 
estilo pa gaña pueblo ya cu su mentiranan ta 
asina bisto cu tin ora prome cu e bisa algo, ya 
tur hende sa cu e ta gañando atrobe. 
For di 2017, Evelyn ta Prome Minister di pais 
Aruba, pues e ta den su di seis aña gober- 
nando e pais aki y ora cu e bisa cu e bario di 
Santa Cruz ta e bario mas neglisha den asunto 
di caminda di asfalt, e ta lubida por completo 
cu esey ta nifica cu e gobierno di su MEP, tin 
seis aña sin saca un dede pa yuda e bario aki. 
Y aki ta bon pa menciona cu pa un arte de 


Parlamentario Arthur Dowers 


Prome Minister ta acepta di no a haci algo pa Santa Cruz 


magia, Evelyn ta lubida cuanto placa a wordo gasta pa asfalta caminda 
durante di campaña electoral di 2021, caminda a asfalta caminda su fami- 
anan y sostenedonan tabata biba. 
E señora aki ta asina bruha cu e no ta realisa cu ora cu e bisa cu Santa 
Cruz a wordo neglisha, e ta acusando su propio gobierno, pa colmo e 
ta pone duda den su propio capacidad como Minister di Infrastructura y 
DOW, ministerio cu el a tuma over despues cu el a pidi gobernador retira 
Marisol como minister. 
Ta bisto cu e situacion di gañamento di Evelyn a bira asina serio cu e no ta 
ria di haci esaki cu su propio hendenan di MEP, votadonan di MEP faltando 
nan respet dor di kere cu e por manipula e berdad cu su votadonan. 
Gobierno di AVP den su plan di bario tambe a duna Santa Cruz atencion 
pero ta realmente un berguensa cu e lider di MEP den dos periodo di 
gobernacion, a haci net nada pa e bario aki,” Parlamentario Arthur Dowers 
a declara. 


Cambio den prijs di 
productonan petrolero 
8 di februari 2023 

N 
CTVI a ricibi varios informe den e ultimo dianan di per- 
sonanan cu a ricibi un mensahe via e-mail cu un carta 
den e anexo di e Agencia Policial Europeo EUROPOL of IN- 
TERPOL den cual nan ta wordo acusa di transmiti pornogra- 
fia di mucha. 


E carta ta firma pa un supuesto Alto Comisario di e Cuerpo 
Policial stranhero of uno di Aruba. Investigacion a revela cu 
e mensahe di e-mail aki ta completamente falso. 
E carta, cu ta skirbi na Hulandes, ta bisa cu Agentenan di 
departamento di criminalidad cibernetico a prueba cu e 
destinatario di e carta a intercambia imagennan indecente 
riba internet cu menornan di edad. 


Esun cu ricibi e carta den su inbox, ta ser pidi pa tuma 
contacto cu e Alto Comisario menciona den e carta, lo mas 
pronto posibel, pa medio di un adres di e-mail di un Gmail 
account cu no ta e-mailadres profesional. 


Si esaki no tuma luga den 24 ora, e texto conclui cu un ordo 
di detencion lo wordo emiti den contra di e destinario. 


Ta bon pa menciona cu polis of institucionnan hudicial 
nunca lo comunica tocante un investigacion den un forma 
asina. Ademas, e informacion menciona den e carta defini- 
tivamente no ta corecto. 


NCTVI ta sospecha cu e criminalnan tras di e e-mail aki, lo 
ofrece un proposicion pa descarta e caso a cambio di un 
suma considerabel di placa. 


NCTVI kier a enfatisa, cu si den caso tal ricibi un e-mail asina, 
pa por fabor sea asina bon di delete e e-mail aki mesora y no 
duna respuesta riba esaki. 


Si tin mas pregunta of inkietud, nos di NCTVI lo atende bo 
libremente. 


D 
ialuna tardi Wardacosta a ricibi un no- 
tificacion cu un barco tankero lo a mira 
un naufrago riba lama grandi. Mesora e Cen- 
tro Maritimo di Operacion di Wardacosta a di- 
rigi e helicopter di Wardacosta na e posicion 
riba lama pa rescata e persona. Na yegada a 
haya dos persona masculino riba nan boto cu 
a bolter riba lama. E helicopter a saca e dos 
hombernan for di awa y hiba nan hospital na 
Aruba pa nan haya tratamento. 
live easy 


Cu Guardian Group Fatum 
Ban Caya! 


Registra, busca bo 
waaier of cap y gana un 
biahe pa 2 persona pa 
Carnaval di Trinidad! 


Scan e QR code pa participa 


Of Bishita https://qrco.de/BanCayaCuGGF 


No Tarda! 


AVISO 


Wardacosta ta rescata 
dos naufrago riba lama 

D 
ialuna algo prome cu 10’or y mey di ano- 
chi, a sosode un accidente riba e caminda di 
Westpunt. Auto a dal un dama riba bais na altura 
di e crusada di Westpunt pa bay Ruby.  Un Hon- 
da Pilot a bay bira na su man robes y no a mira, 
cu e dama riba bais tabata su tras. E chauffeur a 
lora su dilanti y a dal e dama riba bais. E impacto 
fuerte a pone cu e dama a cay riba vloer y a lag’e 
levemente herida. 
Mesora a pidi pa presencia di Polis y ambulance. 
Polis di trafico a presenta na e sitio pa asina 
tuma tur datos posibel. Na yegada di ambulance, 
e paramediconan a trata e victima na e sitio y 
despues a dicidi di transport’e pa hospital pa un 
tratamento medico mas avansa. 


D 
ialuna den careda di 5’or patruyanan di Santa Cruz a bay cu urgen- 
cia un compleho di apartamento na Roncado. Eynan un homber lo a 
maltrata un dama cu algo skerpi y e muhe lo tawata sangrando. Dos pa- 
truya y e transportwagen a yega e adres. Pafo un bisiña tawata warda e 
polisnan pa mustra nan unda nan mester ta. Polisnan a core drenta y bay 
unda e problema lo ta.  


Ey nan a bin compronde cu e homber a bandona e sitio prome polis yega. 
Ambulance tambe ya tawata yegando. 


Storia a cambia  
E version di locual a sosode a cambia completamente, momento cu e 
dama a bisa polis cu ta e mes a corta su curpa y cu e homber no tin nada 
di haber cu su corta. Por a mira e dama cana cana subi e ambulance y por 
a mira sanger ariba su paña. E herida tawata na su man drechi y esaki 
tawata tapa cu un paña. 


No a keda agentenan nada otro cu tuma dato di locual a pasa y bandona e 
sitio.  Ambulance a sali direccion Hospital cu e dama pa e corta cu su mes 
a haci. 


Dama ciclista herida den accidente di trafico 


Polis a haya dama corta, despues di problema cu su pareha 

D 
urante di siman nos tabata tin e bishita di nos Rey Wil- 
lem Alexander y su famia. Nan tabata tin un programa 
basta extenso. Entre otro a bishita nos Parlamento. Partido 
Curpa a compronde cu lider di accion21 a hiba un discur- 
so unda a expresa cu su partido kier trece cambio den nos 
leynan, entre nan legalisa abortus, eutanasia, marihuana y 
matrimonio di mesun sexo. Increibel cu durante di bishita di 
Rey e lider di accion21 ta hiba un discurso asina. Kico Aruba 
por spera di un lider asina cu ta apoya tur cos cu ta malo? 


Nos di partido Curpa no ta sorprendi pa e contenido di e 
discurso paso tur esaki ta parti di agenda di metanan di 
desaroyo sostenibel (SDG). Locual cu ta hala nos atencion 
ta cu e lider di e partido aki no ta perde tempo y ta busca 
moda di pusha su agenda completo. E geregistreerd part- 
nerschap a habri porta pa matrimonio di mesun sexo y esaki 
ta solamente e prome 2 letternan di e organisacion LGBTQ+ 
y ainda falta mas. 


Nos por ripara cu nos pueblo ta kere cu djis legalisa e matri- 
monio di mesun sexo y tur cos ta caba. E matrimonio di 
mesun sexo lo habri porta pa bin cu un ley pa legalisa pedofil. 
E transgenderwet lo kita poder di mayornan y si e menor di 
edad kier haci operacion pa mutila su organo sexual AZV lo 
mester cubri pa esaki. Una bes kita afo no por pone bek. Nos 
pueblo falta hopi informacion di e consecuencianan cu e ley 
aki ta trece. E nomber papa y mama lo no existi mas. 


Nos ta bibando den e tempo cu e lobo a dicidi di kita su 
trahe di carne pa mustra berdaderamente ken e ta. E parti- 
donan socialista a kita nan mascara y ta demostra cu nan 
ta partidonan cu ideologia comunista. Nos por mira kico a 
pasa cu Cuba, Venezuela y Nicaragua. E agenda 2030 ta 
den full swing y tin e pueblo dividi pa asina logra nan meta. 
Gobierno no tin respet pa e clase trahado paso nan ta dicidi 
y ta sigui impone medidanan te cu ora cu caba cu e clase 
media. Pueblo lo no tin nada di bisa mas y si sigui den e 
direccion aki pueblo ta bay biba na rudia. 


Nos di partido Curpa ta kere cu nos parlamentarionan ta 
debidamente na altura di locual ta e 17 punto di Sustainable 
Development Goals esta agenda 2030. E contract di Eagle 
LNG ta secreto pero e metanan di desaroyo sostenibel no ta 
un secreto. Informacion tin di sobra. World Economic Forum 
ta lidera e agenda aki y ta papia hopi cla. WEF ta papia di e 


great reset. E great reset ta nada otro cu un collapse total di 
e economia mundial. P’esey mester a kibra tur paisnan nan 
economia. Ora e economia di 
Union Europeo cay, esaki lo tin un domino effect cu lo bay 
benta economia di otro paisnan rond di mundo. Na su turno 
lo introduci e moneda digital sigui pa e paspoort digital. 
Pueblo lo no tin privacidad mas paso via di e paspoort digital 
tin tur informacion di e persona e.o. fecha, dokter, vacuna, 
salario etc. 


E lider di WEF mes a expresa cu e lunanan nos dilanti e hack- 
ernan lo bay ta hopi activo. Por spera cu for di Maart padi- 
lanti kisas te cu December e situacion mundial lo bay bira 
hopi mas dificil. Nos cu ta un pueblo chikito lo no scapa di 
e situacion. Nos gobierno conscientemente ta pusha pueblo 
di Aruba pa cay na rudia. Partido mep a bende nos auto- 
nomia na un prijs di baca flaco cu Hulanda. 


P’esey mes prome- minister ta bisa di ta dispuesto pa acepta 
e rijskwet. Tur mentira cu e gobierno aki a sembra nan lo 
cosecha. Dios ta permiti un gobierno pero ta yega dia cu E 
lo kit’e tambe. Esaki pa nunca mas e bin goberna a base di 
mentira. Dios su husticia ta aki caba y lo sali na defensa di 
tur esnan desafortuna y esnan den necesidad. 


Eric Ras (Lider di partido Curpa): 


Dios lo reconoce tur obra di maldad cometi 
di parti di gobierno contra nos pueblo 

D 
urante presupuesto di DOW 2023, Minister President Evelyn Wever- 
Croes a señala cu RWZI lo wordo privatisa pa WEB Aruba NV den 
e prome kwartaal di 2023. Sinembargo den presupuesto di DOW 2023, 
un suma basta grandi a wordo presupuesta pa sigui e trabaonan di 
mehoracion y innovacion di RWZI. Mirando cu ora e traspaso aki tuma luga 
e placa presupuesta pa RWZI lo keda den e presupuesto 2023 di DOW, es- 
aki lo por tin un otro proposito y destino. Durante di nos preguntanan riba 
e suma di placa aki Minister President Evelyn Wever-Croes a clarifica cu lo 
uza un gran parti di e suma aki pa asfalta nos careteranan den necesidad 
urgente y pa pone mas sleeping police. 


Esaki riba su mes ta un tremendo noticia! Mirando cu nos a pasa den 
un pandemia di Maart 2020 pa mas o menos Maart 2022, luna den cual 
tabata implementando un exit strategy for di e pandemia di Covid, no 
tabata tin fondo pa drecha nos careteranan. Nos situacion economico 
delicado causa pe megadebe di AVP y e debe cu Hulanda pa via di e Covid- 
19, a haci tambe cu CAFT y RMR a pone basta presion riba gobierno corta 
hopi gasto. E presion aki a cuminsa memey di pandemia! 


Te na e dia di awe e presion financiero aki ta existi. P’esey e extra fondo di 
asfalt aki ta mas cu welkom mirando cu nos camindanan no a mira mucho 


Parlamentario Marco Berlis (MEP): 


Privatisacion di RWZI pa WEB Aruba NV 


Lo libera fondonan den presupuesto di DOW 2023 pa pone asfalt riba nos careteranan 


inversion ni drechamento den e ultimo 3 
añanan pa motibo di loke mi a menciona ante- 
riormente. Nos careteranan mester wordo 
drecha urgentemente ya cu tin hopi cu ta den 
mal estado y mester di atencion rapido. 


Ademas ora mi a post riba mi facebook page 
cu lo drecha henter e caminda entre Tanki 
Leendert y Tanki Flip, ma haya hopi comen- 
tarionan y peticion pa drecha otro camind- 
anan tambe. Como sirbido di pueblo mesora 
ma tuma nota di esakinan, hunto cu algun 
otronan cu mi mes por a observa, y a traha 
preguntanan y sugerencianan pa nos Minister 
President pa tuma na cuenta di e peticionnan 
di pueblo. 
Adhunto por wak e pregunta y sugerenci- 
anan aki cu a bay di un forma oficial via di 
Parlamento di Aruba pa Minister President 
Evelyn Wever Croes. Mi lo ta den espera pa 
por haya e contestacion di Minister President 
pronto y sigui informa pueblo. 


Diaranson, 8 Februari 2023 
AWEMainta 
DEPORTE 
13 


N 
os coaching staff di Rockets AFAS U8 & U6 
ta manda un invitacion habri na tur mu- 
cha cu ta bibando den area central di Aruba pa 
forma parti di nos organisacion y team di San- 
ta Cruz Rockets pa practica baseball. Constan- 
temente nos ta buscando talentonan nobo. Si 
e mucha no sa e deporte, mayornan no mes- 
ter preocupa ya cu nos como coach mes lo for- 
manan poco poco.  


Training 
E sesionnan di practica/training ta riba dialuna 
y diaranson for di 5.15pm na nos veld ( patras 
di ex-club Trappers) E invitacion ta bay na tur 
mayor pa trece nan yiu y bin apoye durante su 
training. Pa mas informacion contact e number 
riba e flyer of acerca coachnan Ralph Lacle , 
Gerick Croes of Ciriac Tromp. 


A 
we, 8 di Februari, Club di dam 
Arowak ta bay start cu su activi- 
dadnan pa 2023. 
E prome actividad lo un simultaan 
duna door di e ganado di Campeonato 
di Aruba di 2022. 
Esaki ta Ricky Nisbet. Durante un 
simultaan, un persona (Ricky Nisbet), 
lo hunga cu tur hungadonan di dam 
presente, pasando di borchi pa borchi. 
Esaki ta tuma luga awe den nos 
clublokaal 401-L na Sun Plaza pa 7:00 
di anochi. 


Otro siman (dia 15 di Februari) e prome 
rond di e campeonato di Aruba 2023, 
lo tuma luga. 
Tur hungado di dam ta bon bini. Nos ta 
invita nan pa bin participa na e simul- 
taan di diaranson awor y alabes inscribi 
pa participa na e campeonato di Aruba 
di 2023. 
Contribucion lo ta 75 florin pa henter e 
campeonato. 


Por bira miembro tambe pa participa 


na tur actividadnan di club. 
Esaki ta 10 florin pa luna. Si paga pa 
full e aña den un solo biaha, lo paga 
solamente 110 florin. (1 luna gratis). 
Nos tin varios torneo durante aña. 
(torneonan clasico (1 wega pa anochi), 
y torneonan rapid (2 of 3 wega pa 
anochi), y torneonan blitz unda full un 
torneo lo wordo hunga riba un anochi. 


Nos ta spera tur hungado di Aruba bin 
participa na e prome actividad di club 


di dam Arowak y bira miembro di nos 
club pagando solamente 110 florin pa 
aña pa participa na tur actividadnan di 
club. 


Localidad di nos clubhuis ta SunPlaza 
401L. (Por uza e lift pa bay na di 4 
piso, y pasa via e porta na man robes 
pa yega na sala 401 L. Orario lo ta pa 
7:00pm. Tur e weganan lo tuma luga 
riba diaranson anochi, cuminsando 
otro siman. 


Club di am Arowak ta bay start cu su actividadnan pa 2023 


Rockets AFAS U8 & U6 


Invitacion pa nos muchanan practica e deporte di Baseball 

D 
urante un evento ameno na Fort Zoutman, 
Aruba Investment Agency (ARINA) reci- 
entemente a lansa su website nobo, investinaru- 
ba.com, hunto cu Minister di Asunto Economico, 
Comunicacion y Desaroyo Sostenibel, Sr. Geof- 
frey Wever. E website ta inclui informacion ac- 
tualisa tocante oportunidadnan di inversion riba 
nos isla. Tanto inversionistanan local como stra- 
nhero por bishita e website pa obtene informa- 
cion di oportunidadnan comercial den e sector- 
nan prometedor di Aruba. 
E caracteristicanan di e website 
E website no solamente tin un diseño moderno 
y elegante, sino tambe tin informacion detaya 
tocante e investment climate (clima di inversion) 
di Aruba. 


“Nunca mas bo no por keda sin haya informa- 
cion actualisa tocante oportunidadnan di inver- 
sion na Aruba”, Sr. Geoffrey Wever, Minister di 
Asunto Economico, Comunicacion y Desaroyo 
Sostenibel a menciona. 
ARINA ta invita bo pa bishita y explora e website 
nobo. Descubri e rasonnan principal pa scoge 
Aruba como destinacion pa inversion banda 
di e sector turistico. Ricibi e ultimo noticianan 
tocante temanan relaciona cu haci negoshi y e 
proximo eventonan. 


ARINA ta lansa su website nobo pa inversionista 


Conoce tur e ‘ins and outs’ tocante con pa haci negoshi na Aruba, e 
sectornan prometedor y e diferente oportunidadnan comercial cu esaki 
ta ofrece e inversionistanan local y stranhero. 


Mas informacion tocante ARINA? 
Bishita nos website investinaruba.com of manda nos un mensahe na 
info@investinaruba.com. 

N 
a 2023 Gobierno di Aruba ta sigui traha duro pa digi- 
talisa e departamentonan di gobierno. Specialmente 
departamentonan grandi manera DIP y DOW mester di es- 
aki pa por brinda un servicio mas rapido, eficiente y hus- 
to na pueblo di Aruba. DOW ta brinda e pueblo di Aruba e 
posibilidad pa por entrega keho, of por pidi pa drecha un 
caminda cu asfalt, drecha un acera, camindanan di santo, 
luz di caya, molester di awa y mucho mas, digitalmente. 
Esaki por wordo haci hopi facil mes. Siguientemente mi lo 
duna pueblo e pasonan con pa haci esaki for di e comodi- 
dad di bo telefon, computer of tablet. 


1. Bay na www.dow.aw 
2. Click riba boton di “Formulieren” 
3. Click riba e boton di “Formulier Klachten” 
4. Riba e pagina aki yena tur bo informacionnan pidi y 
scoge e opcion (un so) pakico bo ta entregando un keho. 
Si kier entrega mas cu un keho, lo mester manda un otro 
apart (di nobo) 
5. Mas abao riba e mesun pagina, describi den bo mesun 
palabra cual ta e problema y cual ta e solucion segun bo 
persona. 
6. Mas abao riba e mesun pagina, primi e boton “Ga 
verder.” 
7. Riba e pagina aki, bay ful abao, click riba e “hoki bashi” 
dilanti e frase: “Ik ga akkoord met de gevulde gegevens.” 
8. Mesora riba e mesun pagina, primi e boton cora ful 
abao rechts “Nu verzenden.” 
9. Inmediatamente despues un pagina lo aparece cu un 
number special. Warda e number aki. 
10. DOW lo purba di trata e caso aki den 3 dia di trabao. 


Cu e informacion aki mi ta spera como sirbido di pueblo, 
cu pueblo por sa miho con pa reporta problemanan di 
infrastructura y wak e problemanan aki tambe wordo 
resolve pa DOW. E dies pasonan aki no a tuma mi mas cu 
2-3 minuut. Ban uza e medionan cu ta na nos disposi- 
cion pa remedia situacionnan peligroso of precario cu 
mester di atencion urgente. Hunto nos por logra cu nos 
pais ta miho cada dia. Ban keda positivo y haci e dife- 
rencia unda cu nos por. Den e era aki di digitalisacion nos 
ta spera tambe cu e trabaonan di DOW lo bira mas efici- 
ente, efectivo y asina trece alivio y solucionnan rapido pa 
nos ciudadanonan! 


Parlamentario Marco Berlis (MEP): 


DOW awor cu un loket digital unda bo 
por entrega keho of sugerencia online! 

D 
en cuadro cu actividadnan Car- 
navalesco, Hilton Aruba Caribbean 
Resort & Casino a organisa un evento in- 
terno ‘Our Kids Matter’ den e ballroom, 
na unda cu 11 agencia local social a set- 
up areanan di informacion pa miembro- 
nan di team por haci pregunta, compar- 
ti preocupacionnan y obtene informacion 
tocante e disponibilidad di servicionan 
social riba nos isla. 


E resort a invita su empleadonan pa 
atende esaki durante oranan di trabao. 
Mayornan, abuelonan, rumannan, tionan 
y tianan tin biaha ta wordo confronta cu 
situacionnan sin tin e conocemento pa sa 
unda mester bay pa sosten. 


E tabata un oportunidad unico pa inter- 
actua cu expertonan y asina siña mas 
tocante e organisacionnan local exis- 
tente na unda sosten ta wordo brinda, 
proteccion, 
educacion, 
crecemento 
y cuido di muchanan den nos comu- 
nidad. Tabata hopi great di por a 
mustra 
empleadonan 
cu 
ayudo 
ta 
disponibel pa tur hende, segun Glenn 
Farro, director di Recursonan Humano. 
Varios organisacionnan a participa den e 
combersacionnan informal y informativo 
manera: Fundacion pa Nos Muchanan, 
kende su vision ta pa brinda educacion na 
muchanan di 12 aña of mas jong, pa brinda 
nan e oportunidad pa desaroyo optimal, 
treciendo mayornan y educadornan 
hunto; Tienda di Educacion, sosteniendo 
mayornan y educadornan den lanta nan 
yiunan bao di 18 aña; Wit Gele Kruis, 
Red Cross Aruba, FADA, un organisacion 
educacional anti-droga cu su meta pa 
preveni uzo y abuso di droga riba nos isla, 
FEPO, un fundacion cu ta yuda esnan cu 
limitacion di oido, y asina tin hopi mas. 
Our Kids Matter tabata un evento piloto. 
E resort ta premira di por tin mas evento 
manera esaki den futuro na bienestar di 
nos mayornan, educadornan y sigur nos 
muchanan. 


‘Our Kids Matter’ a tuma luga na Hilton Aruba 

M 
inister di Asuntonan Economico, Comunicacion y Desa- 
royo Sostenibel, mr. Geoffrey Wever, ta anuncia inicio 
di e segundo fase di e proyecto SISSTEM na januari 2023. 
E proyecto SISSTEM ta un facultad nobo na Universidad di 
Aruba pa Ciencia, Tecnologia, Ingenieria y Matematica cu ta 
wordo financia pa e Fondonan di Desaroyo Europeo. 


E prome fase di SISSTEM ta encera preparacion di e curicu- 
lonan pa programanan riba nivel bachelor y master. Ambos 
curiculo a wordo traha door di e universidad renombra 
KU Leuven di Belgica y ta den implementacion caba na 
Universidad di Aruba. 
E segundo fase ta encera crea mas espacio fisico pa e 
facultad di SISSTEM na Universidad di Aruba. Fase dos di e 
proyecto tambe ta wordo financia door di door di Fondo di 
Desaroyo Europeo. Maria Convent, un monumento historico 
lo wordo renoba y converti den e facultad di SISSTEM y ofic- 
inanan pa Universidad di Aruba. 


Ehecucion di e proyecto SISSTEM ta e resultado di un proceso 
pa haya fondonan Europeo pa financiamento. Gobierno di 
Aruba a dicidi cu e fondonan aki lo wordo uza pa e area 
di educacion y specificamente pa establece e facultad di 
SISSTEM na Universidad di Aruba. Pa e motibo aki Gobierno 
di Aruba a prepara y entrega e proposicion pa crea e facultad 
nobo na e Comision Europeo cu a aproba 13 miyon Euro pa 
implementacion di ambos fase di e proyecto SISSTEM. 


E segundo fase, crea mas espacio fisico pa e facultad di 


SISSTEM na Universidad di Aruba ta bou di management 
di United Nations Development Program miho conoci como 
UNDP. UNDP a haci e preparacionnan necesario conforme 
nan reglanan y proceduranan y a realisa tambe e destaho 
publico pa renobacion di Maria Convent. 


Riba 13 di december UNDP y e contratista local Albo N.V. a 
firma e contract pa renobacion di Maria Convent. E trabounan 
di renovacion di Maria Convent lo dura aproximadamente 12 
luna. 


Gobierno di Aruba ta contento cu e proyecto di SISSTEM 
y un bes mas ta gradici e Comision di Union Europeo pa e 
fondonan ricibi pa realisa e proyecto importante aki. 


Un proyecto cu un balor inmenso pa nos educacion y cu 
tambe ta facilita nos studiantenan local y den region sigui 
nan estudionan na Aruba mes. Esaki sigur lo contribui 
tambe na e diversificacion di nos economia den e sector di 
“Economia di Conocemento” cual ta un di e sectornan prom- 
etedor den nos vision y maneho economico segun minister 
Geoffrey Wever cu como Territorial Authorizing Officer ta 
encarga cu e Fondonan di Desaroyo Europeo. 


Minister Geoffrey Wever kier gradici Universidad di Aruba y 
tur partnernan cu a haci e proyecto aki un realidad pa nan 
esfuerso, dedicacion y cooperacion y ta felicita ALBO N.V. y 
desea nan y Universidad di Aruba hopi exito cu e renobacion 
di Maria Convent. 


Minister Geoffrey Wever: 


Proyecto SISSTEM ta continua cu renobacion di Maria Convent 

E 
siman aki a tuma luga e traspaso di 
edificio Maria Convent y inicio oficial 
di e trabounan di construccion di e fac- 
ultad SISSTEM. Ya desde 2019 Univers- 
idad di Aruba a inicia cu e facultad nobo 
aki sinembargo nan no tabatin nan propio 
edificio, awor pronto esaki lo bira realidad. 
Gabinete Wever - Croes cu a sa di haci in- 
novacion y sostenibilidad un di e prioridad- 
nan di gobierno ta sumamente orguyoso di 
e logro aki di por tabata presente na e tras- 
paso. 


E proyecto ta wordo financia completa- 
mente pa Union Europeo y bou di e maneho 
di UNDP a otorga esaki na e contratista 
Albo. E trabou lo tin un duracion di 1 aña 
prome cu e keda cla. Ta trata di e edificio 
unda cu antes tabata Departamento di 
Cultura, 
tambe 
tabatin 
Buitenlandse 
Betrekkingen y Parlamento tambe tabata 
ubica un tempo den e aula eynan, Prome 
Minister a splica. Ful e edificio lo wordo 
remodela pa asina por ubica tur studiante di 
e facultad di SISSTEM. Aña pasa SISSTEM 
tabatin su prome graduado di Bachelor y 
aworaki e programa di Master a cuminsa. 
SISSTEM ta nifica Small Island Solutions 
for STEM cual ta ciencia, tecnologia, inge- 
nieria y matematica. Pues e ta e facultad na 
Universidad di Aruba cu ta ofrece e materi- 
anan mas tecnico na studiantenan. 


Prome Minister Wever - Croes, a expresa 
cu a tuma nota cu tin hopi interes den e 
estudio aki pa studiantenan local y esnan 
cu ta bin di afo pa studia. Locual cu kier 
crea ta un centro di ciencia, tecnologia, 
ingenieria y matematica pa Aruba y cu por 
exporta conocemento pa exterior. 


Finalisando. Prome Minister a expresa cu 
Gobierno di Aruba ta gradici Universidad 
di Aruba cu a haci esaki posibel hunto cu 
UNDP, Union Europeo y Monumentenfonds. 
Ta gradici tur coleganan Minister cu a traha 
duro tambe pa haci esaki un exito. 


Premier Evelyn Wever - Croes: 


Pronto e facultad SISSTEM lo tin su propio edificio 


Creando un centro di ciencia, tecnologia, ingenieria y matematica pa Aruba 

U 
n di e topiconan di Prome Minister Evelyn Wever Croes 
durante conferencia di Prensa dialuna 6 di februari ta e 
bishita di Famia Real, Rey Willem Alexander, Reina Maxima y 
Prinses Amalia. Un bishita historico, como cu pa prome bi- 
aha Prinses Amaila ta bishita nos isla. Prome Mandatario a 
gradici un y tur cu a haci e bishita Real uno exitoso. 
S.E. Gobernador di Aruba Alfonso Boekhoudt a institui un 
comision encarga cu organisacion di e bishita cu a haci un 
sublime trabou. Tras di cada miembro di comision tabatin un 
ekipo grandi di mas persona cu a haci esaki un exito y sin 
lubida riba tur esunnan cu a prepara pa ricibi e famia Real. 


Na momento cu famia Real a yega dilanti Cas Ceremonial di 
Gobernador na Wilhelmina Park, por a mira tur e muchanan 
cu a bin di tempran for di diferente scol pa ricibi nan. Famia 
Real a haya un caluroso bon bini. Tabatin casi 4 mil alumno di 
scolnan basico presente pa saluda nan y hasta algun di nan 
por a duna nan un man. E bunita tabata di mira e muchanan 
cu e banderanan di Aruba y Hulanda. 


Tambe, famia Real a atende cu e parti politico, unda nan 
tabata den Parlamento y despues tambe den Conseho 
di Minister. Durante e encuentro a trece dilanti e vision di 
Gobierno di Aruba, vision di nos pais y tambe e retonan cu 
Aruba tin su dilanti. “Intencion di un bishita Real no ta pa 
nan weita cosnan bunita so pero pa mira e realidad. E real- 
idad ta hopi importante pa papia di dje”, Prome Minister a 
enfatisa. 


E parti merdia di e prome dia di bishita Real, a bishita Filomena 
College. Famia Real a disfruta di un presentacion enorme- 
mente bunita y impactante. Despues a cana den cayanan di 
San Nicolas pa mira e muralnan y tambe un bunita presen- 
tacion na Nicolaas Store. E di dos dia famia Real a bishita 
Parke Arikok den cual nan por a gosa di naturaleza y a opor- 
tunidad pa papia cu e park rangers. Despues nan a bishita 
Royal Aruba Aloe pa nan mes por a experencia e proceso 
cu ta aplica eynan. Famia Real tabata tambe na Universidad 
di Aruba unda por a intercambia cu studiantenan. Despues 
tabatin un bishita na Compleho Deportivo Frans Figaroa y 
eynan por a mira cu e Prinses a gosa hopi cu tur e hobennan 
y e muchanan cu tabata eynan. Reina Maxima a bishita 
plantacion di famia Koolman y mira eynan con pa medio di 
Microcredito por yuda famianan desaroya nan plantacion cu 
ta un pasion tambe di Reina Maxima. Parti anochi a clausura 
cu un tremendo presentacion na Plaza Padu cu presenta- 
cionnan artistico, ekiponan di deporte, Scouting Aruba y a 
finalisa e anochi cu Bon Bini Festival na Fort Zoutman. Famia 
Real por a mira un poco di kico Bon Bini Festival ta encera. 
Un anochi cu e cera cu broche de oro. 


Na salida diaranson mainta, Famia Real a pidi Prome Minister 
pa gradici henter Aruba pa e bunita forma con a organisa 
tur cos, pero specialmente pa e caluroso Bon Bini cu nan a 
sinti tur caminda for di e muchanan di mas chikito te na e 
hendenan di mas grandi. 


“Mi ta sigur cu famia Real ta bay cu recuerdonan hopi 
hopi bunita den nan curason. Mi ta felicita Aruba pa e bon 
bini caluroso na nos Famia Real y pa tur e bunita presen- 
tacionnan. Mi ta gradici tur esunnan cu a haci e bishita di 
Rey Willem Alexander, Reina Maxima y Prinses Amalia uno 
placentero, inolvidabel y exitoso”, Prome Minister a expresa. 


Prome minister ta gradici tur esnan cu a haci bishita real uno exitoso 


Famia Real a bay cu recuerdonan hopi bunita di Aruba 

U 
n publico grandi a disfruta di Festival di 
Tumba diasabra ultimo na unda a participa 
12 cantante. Pa e final a scoge 5 finalista cual- 
nan a competi cu e otro pa e titulo di Rey di Tum- 
ba 2023. E resultado como Rey di Tumba 2023, 
ta Chendell Beaumont cu su tumba “Ata Mi Aki”. 
Compositor ta Chendell Beaumont mes y areg- 
lista Raul Piar. E banda cu a acompaña ta Rincon 
Boyz/Suona. Na 2do luga a resulta Gillianne 
Wester cu su tumba “Awa”. Compositor Ron- 
wayne Kock y Areglista Denny Loefstop. E ban- 
da cu a acompaña ta Beyond. Na 3er luga a re- 
sulta Jerwin Hernandez cu su tumba “P’e Cos ‘Ki 
Mi Ta Biba”. Compositor ta Chendell Beaumont y 
areglista ta Raul Piar. E banda cu a acompaña ta 
Rincon Boyz/Suona. Best Costume a bay pa Jer- 
win Hernandez y e banda miho uniforma tabata 
Shine Music. 
Minister di Cultura ta felicita tur banda, partici- 
pante, SMAC y tur esnan cu a yuda pa organisa 
un bunita y exitoso festival. Un biaha mas masha 
Pabien na tur finalista y na Chendell Beaumont 
nos Rey di Tumba 2023 y cu e tumba ganado 
“Ata Mi Aki” por resona den nos paradanan pa 
un y tur por gosa di dje. 


Minister di Cultura Xiomara Maduro: 


Pabien na nos Rey di Tumba 2023 Chendell Beaumont 


Danki tur cantante-, finalista-, musico-, organisadonan y e publico presente 

P 
resident di Dutch Caribbean Nature 
Alliance (DCNA), Dr. Hellen van der 
Wal, a expresa su preocupacion tocante 
cooperacion riba tereno di maneho di 
naturalesa y cambio di clima dentro di 
Reino. Segun Van der Wal, desigual- 
dad, manera den e forma recien di at- 
ende cu e efectonan di cambio di cli- 
ma, ta pone e cooperacion aki na peli- 
ger. “Door di apunta Boneiro como un 
showcase pa e “island states”, e otro 
paisnan di Caribe Hulandes ta den 
desbentaha, mientras cu tur e islanan 
tin cu lidia cu e mesun problemanan. 
Un trato preferencial asina ta notabel 
si tene cuenta cu e cambio climatico 
ta afecta henter e region. Trahamen- 
to hunto ta crucial, specialmente riba 
tereno di naturalesa y maneho di natu- 
ralesa”. Dia 31 di januari ultimo, dia di 
cumpleaño di patron di DCNA, Su Alte- 
sa Real Prinses Beatrix, Dr. van der Wal 
a pidi famia real y secretario di Estado 
Van Huffelen pa nan promove cu Reino 
no ta dividi nos, sino cu e ta conecta 
nos cu otro. 


Despues di un hike intenso famia Real 
a bishita dia 31 di januari Hofi Shoco 
den Parke Nacional Arikok di Aruba, 
na unda, entre otro, a tuma luga 
un reunion cu presidente di Dutch 
Caribbean Nature Alliance (DCNA). Na 
e ocasion aki a pidi atencion special pa 
un trato comun di e islanan y Hulanda 
pa loke ta trata maneho di naturalesa 
y tratamento di e consecuencianan di 
cambio climatico. 


“Nos tin desafio similar na e islanan: 
no solamente e efectonan di cambio 
climatico, sino tambe, por ehempel 
disminucion di e biodiversidad, e proc- 
esamento di derecho y tratamento di 
awa residual y nos dependencia exce- 
sivo di turismo. Tur ta menasa bien- 
estar di e habitantenan di e bunita 
islanan y e estado di naturalesa. Tur 
ta rekeri un enfoke comun y solucion 
basa riba naturalesa”. 


E aliansa, un red di organisacion di natu- 
ralesa, tin hopi aña caba demostrando 
cu cooperacion ta posibel. Pasion pa 
naturalesa, pero mas cu tur cos interes 
y meta comun ta central den esaki. Pa 
e motibo aki DCNA a ofrece un plan 
di accion climatico caba na Hulanda na 
principio di aña pasa. “Den e plan aki 
nos ta afirma cu adaptacion climatico 
ta e principal prioridad. E ora ya caba 
nos ta papia di maneho di naturalesa. 
Ademas di e yamado pa accion, nos ta 
insisti fuertemente riba e necesidad di 
un enfoke comun. Esaki no solamente 
lo beneficia participacion na e islanan, 
sino lo duna miho resultado tambe y lo 
garantisa cu e conocemento y e expe- 
riencia ta keda miho reparti. Sin duda 
debi na e fanfaria di un ONG interna- 
cional, gabinete Hulandes a opta pa 
converti Boneiro den un showcase. Riba 
peticion di e isla aki, lo instala ayanan 
un mesa climatico awor. Hulanda 
mester a percura cu e otro paisnan 
(islanan) tambe lo tabata involucra. 
Den luna di maart di e aña aki ta bay 
tuma luga na Aruba un gran confer- 
encia tocante clima di Caribe. Nos ta 
aplaudi esaki, pero dicon no por pone 
e asunto di un mesa climatico comun 
ainda riba agenda?”, Van der Wal ta 
puntra. 


“Naturalesa 
no 
conoce 
frontera. 
Tampoco e consecuencianan y efec- 
tonan di cambio climatico. Sinembargo, 
tin biaha Reino ta impone limite debi na 
structura constitucional y cierto opcion 
di maneho. E distincion entre e paisnan 
CAS y e islanan BES ta desastroso pa un 
enfoke comun di interes. Si solamente 
algun di e seis islanan obtene hopi 
recurso y oportunidad, ta bira dificil pa 
traha cu e seis islanan. Despues di tur 
cos, pakico un isla lo coopera cu otro si 
e por regla tur cos su mes? Ta ironico 
cu Reino, cu ta supone di conecta, ta 
dividi di e manera aki. Y show off cu 
un of algun isla por duna un mensahe 
robes. Esaki tambe ta afecta e sentido 
di comunidad y ta debilita e interes di e 
demas paisnan (islanan)”. 


SAR Prinses Amalia a ricibi un copia di 
e Plan di Accion di Cambio Climatico 
di DCNA na su salida: “Ta trata di 
nos futuro, y Su Altesa ta parti di nos 
futuro”, President di DCNA, kende a 
invita Famia Real a bisa pa apoya e 
esfuersonan di DCNA pa un enfoke 
comun y pa cooperacion y solidaridad 
entre e seis islanan di Caribe Hulandes 
y Hulanda Europeo. 


Potret: Ayrton Tromp – ARTN Photography, Aruba 


“Reino mester uni nos, no dividi nos” 

N 
a final di januari e famia real a haci un bishita na e 
islanan di Caribe Hulandes cu e meta pa Prinses van 
Oranje cera conoci cu e islanan di reino den Caribe. Den e 
programa tabata tin diferente tema caminda a duna aten- 
cion na entre otro; naturalesa, historia colonial , deporte 
pero tambe cultura. Den e delegacion tambe tabata presen- 
te e Staatssecretaris di Koninkrijksrelaties, sra Alexandra 
van Huffelen, Gobernador y Minister Presidente di Aruba. 
Den e parti di e programa cultural di Aruba, tres proyecto di 
Stichting Monumentenfonds Aruba sigur a haya atencion di 
bishita real. 
Primeramente e pareha real y e princesa a bishita e proyecto 
‘Op zoek naar Boy’, E proyecto ta un homenahe transna- 
cional pa e hoben heroe di Aruba, Boy Ecury, cu a duna su 
bida dia 6 di november 1944 pa libertad di Aruba y Hulanda. 
Un hoben extremadamente balente y integro cu te awendia 
ta un ehempel pa nos tur. 
Stichting Cultuurgeneratie a nota e falta di un mural dedica 
na nos propio heroe di Dos Guera Mundial y asina hunto 
cu Colegio San Antonio, Filomena College Mavo, Muchila 
Creativo, MBO Media College Amsterdam, Fonds voor 
Cultuuparticipatie, Monumenetnfonds Aruba y Departamento 
di Cultura Aruba, a bay en busca di Boy. 
Durante e proyecto aki e alumnonan a investiga e archivo 
digital di famia Ecury. E archivo aki a keda digitalisa pa 
Archivo Nacional Aruba y Nederlands instituut voor oorlogs- 
documentatie. E investigacion aki a forma e base pa nan 
expresion creativo den workshopnan di teatro, poesia y arte 
visual. 


E artista Esmeralda Kelly a crea un mural riba e muraya na 
Filomena College, inspira pa e ideanan di e studiantenan 
durante nan workshopnan bou di direccion di Esmeralda 
Kelly y Rudberth Wolff. Pa loke ta e studiantenan di Colegio 
San Antonio a crea un tableau vivant cu acompañamento 
musical di alumno y maestronan di Muchila Creativo. A crea 
e obra aki dedica na Boy Ecury bou di guia di coachnan di 
teatro Lupita Bernabela y Jhon Freddy Montoya. 
Durante nan bishita na Filomena College e famia real por 
a admira e mural y cuadranan crea pa artista Esmeralda 
Kelly y e studiantenan y tambe e obra teatral a keda 
presenta pa e alumnonan di Colegio San Antonio y Muchila 
Creativo. Despues di e presentacion e famia real a cana bay 
pa e Watertoren San Nicolas, un monumento di Stichting 
Monumentenfonds Aruba di mas di 80 aña. 
Despues cu den añanan trinta di e siglo pasa Aruba a cuminsa 


cu distribucion di awa via un red for di e fabrica na Balashi crea 
pa desalina awa di lama. Esaki a trece tambe un aumento den 
e demanda di awa pa cual a dicidi di construi dos toren di awa 
un pa Oranjestad y un pa San Nicolas, ambos construi den un 
estilo Art Deco y inaugura na aña 1939. Despues cu pa hopi 
aña e torennan a keda fuera di servicio e compania di awa a 
bende esakinan pa un suma simbolico di 1 florin na SMFA. Cu 
prestamo local y un prestamo na interes abou di Nationaal 
Restauratiefonds (NRF) a logra restaura ambos toren. E toren 
di San Nicolas cual a keda bishita pa e famia real durante 
nan bishita ta for di 2016 e Museo di Industria na Aruba. 
Por ultimo e famia real a haya e oportunidad pa conoce e 
bunita y iconico edificio di Nicolaas Store, for di caminda 
hunto cu nos directora, Anne Witsenburg, a disfruta di e 
presentacionnan hunto cu e comunidad di San Nicolas. 
Nicolaas Store ta un monumento cu ta resalta pa su arki- 
tectura unico riba e isla y cu a keda construi den añanan 
cuarenta pa señor Nicolaas. E tabata un comerciante cu a 
yega Aruba den añanan trinta y cu hunto cu su famia tabata 
habita e prome piso di Nicolaas Store. Na e piso abou e tabata 
bende entre otro buki, corant, instrumentonan, regalonan y 
hopi mas. Un di e tienda nan mas popular y un punto di 
encuentro na San Nicolas cu lamentablemente despues cu 
e refineria a cera, tambe a cera su portanan. Despues cu 
pa mas di 20 aña a keda bashi, e famia a bende e edificio 
cu SMFA. Cu financiamento local y NRF a logra restaura e 
monumento aki completamente y dun’e un funcion nobo. E 
la keda comberti den Community Museum na 2014. Y na e 
piso abou actualmente ta encontra e conocedo Kulture Café. 
Pa SMFA como un fundacion chikito cu mas di 26 aña di 
existencia, sigur tabata un honor di por a presenta parti di 
nos proyectonan y cu e famia real por a conoce algun di e 
16 monumentonan cual nos ta propietario di dje. E funda- 
cion no solamente ta enfoca riba e compra, restauracion, 
mantencion y huur di edificionan monumental pero tambe 
ta pone hopi enfasis riba e parti di educacion y conscienti- 
sacion di e historia y storianan tras di nos monumentonan 
y rol importante cu nan tin como parti esencial di Aruba su 
herencia cultural. 


Proyectonan di SMFA a haya bishita di Famia Real 

C 
areteranan di Aruba ta den mal condicion esaki no ta un 
secreto, Prome Minister Evelyn Wever - Croes durante 
Conferencia di Prensa, a amplia riba e situacion di camind- 
anan den mal condicion. Ademas a indica con gobierno lo 
bay atende cu e necesidad aki cuminsando e aña aki y añan- 
an venidero. 


Pakico nos camindanan ta den mal condicion? 
Un di e motibonan pa cual e camindanan ta den mal estado 
ta pasobra durante dos aña, no a inverti den drecha camind- 
anan na Aruba. Premier Wever - Croes a splica cu na momento 
cu pandemia a bati na nos porta, na 2020 tabatin un poco 
fondo cu por a uza, pero na 2021 y 2022 no por a aloca 
fondo pa asfalt. Mester a aloca e fondonan aki pa salba bida 
di hende, atende cu e pandemia, atende cu e crisis y placa 
a bay pa yuda esnan cu tabatin mester di ayudo. Den corto 
bisa bisa, e prioridad a bay na e ser humano y no na asfalta. 


Ademas, a tuma nota cu cambio climatologico ta hungando 
un rol mas y mas grandi na Aruba. ta mira cu e temperatura 
di e awa y henter mundo ta aumentando cual ta pone cu tin 
mas yobida. Aruba no ta haya hopi molester di horcan pero 
yobida si a bira hopi mas frecuente. Door cu yobida a bira 
mas frecuente y mas fuerte, e tin su impacto riba e camind- 
anan. Esaki ta haci cu e ciclo di bida di e caminda ta bira mas 
cortico y mester mantene y dreche mas lihe. 
Tambe a mira cu den e ultimo añanan prome cu pandemia, 
falta di fondo pa mantencion a haci cu e camindanan exis- 
tente a bay atras. No tabata haci mantencion preventivo 
pasobra mayoria fondo tabata bay pa traha caminda nobo. 
Prome Minister Wever - Croes a splica cu na aña 2017 te cu 
aña 2020, mas o menos 5 miyon florin tabata bay pa asfalt 
cada aña. 70% di e suma tabata pa caminda nobo y 30% 
tabata bay na mantencion di caminda. Pero ya na aña 2021 
y 2022 no por a aloca ningun fondo. 


Parlamento a aproba presupuesto cu fondo pa drecha 
careteranan 
Pa aña 2023 Parlamento a caba di pasa e presupuesto 
caminda cu a aproba mas o menos 1.6 miyon pa cumpli 
cu e necesidad cu tin pa drecha careteranan. Mirando cu e 
costonan a aumenta, a percura pa aloca 2 miyon florin cual 
lo bay pa mantencion di careteranan. Ministerio encarga cu 
infrastructura ta buscando di tur forma pa yega na fondonan 


adicional pa por aloca y drecha e camindanan cu ta den 
mal estado y te cu ainda a logra un fondo adicional di 4 
miyon florin cu lo wordo inverti e aña aki na mantencion di 
caminda, caminda nobo y na scolnan paso tin algun speel- 
plaats cu tambe mester di atencion urgente. Prome Minister 
Wever - Croes ta splica cu unabes logra aloca e 4 miyon 
adicional, lo presenta esaki na Parlamento na momento cu 
bin cu e presupuesto supletorio. 


Plan pa termino largo 
Segun Premier Wever - Croes a indica, ta trahando riba un 
plan di termino largo (meerjarenplan) cu ta encera inven- 
tarisacion di e necesidadnan cu tin pa e camindanan na 
Aruba y cuanto placa ta bay tin mester pa trece tur bek den 
bon condicion, y asfalta unda cu tin mester. 


Lo dividi e plan aki den 10 aña como cu hopi placa ta nece- 
sario pa realisa esaki, pero lo cuminsa cu camindanan cu 
mester wordo drecha mas urgente prome. E urgencia ta 
wordo defini a baste di un lista di criteria cu DOW ta aplica. E 
plan lo keda cla fin di e kwartaal aki, maart 2023 y unabes cu 
e ta cla lo bay mira con por yega na financia esaki, conside- 
rando cu ta papia di bastante miyon florin. Ora cu e plan ta 
cla lo presenta esaki na comunidad y percura cu comunidad 
ta bon informa di esaki, Prome Minister a termina bisando. 


Premier Wever - Croes: 


E molester di careteranan den mal estado 
tin atencion y prioridad di gobierno 


Den Presupuesto 2023 tin fondo aloca pa drecha camindanan 

M 
ANA-Museo Arqueologico Nacio- 
nal Aruba ta hopi contento cu 
bishitantenan a haya nan caminda bek 
pa e museo. Pa dos aña, dor di COVID, e 
cantidad di bishitante a baha, pero den 
2022 ta constata un aumento. Aunke 
tabata tin trabounan di construccion 
andando riba tres edificio historico du- 
rante gran parti di aña pasa y mester a 
cambia e entrada temporario pa e edi- 
ficio di glas na banda, hopi persona a 
bishita MANA den 2022. E cantidad di 
turista di barco crucero cu ta bishitan- 
do nos isla atrobe ta haci un diferencia 
grandi den esaki. 


Tambe por a nota cu e interes local den 
nos herencia cultural keto bay t’ey. Den 
periodo di vakantie diferente camp, y 
otro grupo y hopi famia a disfruta di 
ratonan placentero na MANA. Programa 
vacacional pa muchanan den colabo- 
racion cu Buki di Pret a resulta un exito 
rotundo. Artista internacional Sjoerd 
Maartens a ofrece algo nobo na ‘repeat 
guests’ cu su exposicion temporario 
‘My neighbour has a petroglyph in her 
garden’. A organisa bishita guia pa dife- 
rente gruponan specifico y alumnonan 
di scol. Un cu a resalta tabata e projecto 
conhunto cu Stichting Monumenten 
Fonds Aruba (SMFA), “Buscando Boy”. 
Tambe MANA tabata cede na oktober 
2022 pa e presentacion di KLM su di 
103 cas miniatura den Delftsblauw. 


Fuera di e salanan di exposicion 
permanente di MANA, cu a ricibi 
8000 bishitante, a ofrece publico otro 
forma y localidad pa haya informa- 
cion di nos antepasadonan, arkeo- 
logia di Aruba y di Caribe. E exposicion 
temporario Caribbean Ties a habri na 
maart 2022 na Klooster di Imeldhof na 
Noord pa 3 dia den siman te augustus 
2022. Caribbean Ties a atrae banda 
di bishitantenan individual, diferente 
camps, scol y otro grupo na Noord. 
Hopi bishitante a disfruta di e activi- 
dadnan adicional cu a ofrece riba e 


dianan nacional 25 januari y 18 maart, 
cu tambe a habri Carribbean Ties y 
e salanan di exposicion na MANA. 
Celebracion di Aña di Rey, hunto cu 
Fundacion Kapel di Betaña, a atrae 
grandi y chikito masal na Klooster di 
Imeldahof. 


E ciclo di presentacion “Hoyanan di 
Arkeologia Subacuatico”, cu a ofrece 
den di dos parti di 2022, y e anochi 
publico tocante Cambio di Clima y 
Conocementonan Tradicional a atrae 
un publico entusiasma y interesa. E 
ultimo aki tabata parti di un work- 
shop internacional riba Conocimento 
Tradicional y Cambio di Clima cu 40 
participante fin di november 2022. A 
organisa un webinar tocante ‘Ancient 
DNA’ cu arkeologo internacional cu 
informacionnan valioso pa futuro. 


December 2022 a lansa e “landing 
page” di MAMA cu ta: manaruba.org. 
Pronto lo lansa un website nobo pa asina 
MANA ta mas accesibel riba internet, 
danki na subsidio di Mondriaanfonds 
di Hulanda. Den 2023 MANA ta sigui 
ofrece publico informacion y educacion 
riba arkeologia di nos isla. Dia di Betico 
ultimo tabata hopi exitoso cu mas di 
500 bishitante, kendenan a disfruta di 
un charla cu tema Oranjestad/Playa y 
di actividad pa famia. 


MANA ta trahando duro pa por ofrece 
bishitantenan experiencianan nobo y 
unico den 2023 den cuadro di Proyecto 
Manteniendo Herencia Cultural Bibo 
den Tempo. Trabounan di manten- 
cion ta den su ultimo fase y pronto lo 
cuminsa cu e preparacion di exposi- 
cionnan nobo y innovativo cu lo 
complementa e exposicion perma- 
nente di MANA. Den e di dos mita di 
2023 MANA ta spera di por inaugura 
e exposicionnan nobo cu ta dirigi riba 
contribucion di famia Ecury na Aruba y 
balornan den diferente epoca di Aruba 
su historia. Den e exposicionnan lo 


incorpora documentarionan cultural 
cu ta brinda un contexto mas amplio 
di e temanan indica. Mueblenan 
unico di famia Ecury a ser adkiri den 
2022, danki na yudansa di UNOCA y 
Prins Berhard Cultuurfonds Caribisch 
Gebied. E mueblenan ta representativo 
pa un cierto estilo di bida den e decada 
30 y 40 di siglo pasa. 


Pronto MANA lo ofrece publico un 
exposicion temporario nobo di e 
artista Arubano Olga van Bochove den 
e area designa pa arte contemporaneo 
den sala di exposicion permanente. E 
siguiente Dia di Himno y Bandera na 
maart tambe lo ofrece un programa 
atractivo pa publico. 


Sigui nos paginanan riba Facebook 
Museo Arqueologico Nacional Aruba 
y National Archaeological Museum 
Aruba pa keda informa di actividadnan 
pa publico. 


Pa pregunta of mas informacion por 
acerca MANA tambe na e-mail: info@ 
manaruba.org 


MANA tal mira aña 2023 como uno prometedor 

T 
he 
Aruba 
Timeshare 
Associa- 
tion su miembronan a celebra ce- 
ramento di un aña exitoso y yama bon 
bini na un prospero aña durante un din- 
ner na Campeonas, Marriott Surf Club. 
E 15 miembro resort ta totalmente com- 
prometi den haci Aruba un destinacion 
popular top den Caribe. Nan a mustra e 
balor den nan contribucion durante hopi 
aña pa loke ta e desaroyo y progreso di e 
industria di turismo y hospitalidad riba nos 
isla. 


Luigi Heredia, Presidente di ATSA y miem- 
bronan di e hunta Sulaika Kelly, Play Linda, 
Jessica Franken, La Cabana Beach Resort 
& Casino, Jurgen van Schajik, Amsterdam 
Manor, y Pedro Vargas, Marriott Surf Club, 
a yama bon bini na bishitantenan den un 
restaurant recientemente renoba cu un 
bebida di recepcion, e fiesta despues a 
bay over na un cena cu Orale Lettuce Taco 
Salad como appetizer y un escogencia di 
main courses: Sizzling Fajitas, Charbroiled 
tenderloin steak cu siboyo hasa y bell 
peppers sirbi cu frijoles charros, tortillas 
y aros Mexicano. E postre tabata ainda 
mas dushi, traha pa e chef den honor na 
e ocasion, Volcan de Mi Tierra, un postre 
di chuculati, Jamaican Rum y Tequila. 
Net prome cu e cena, Heredia a raporta 
cu ATSA y CHTA, kende hunto a lansa e 
Caribbean Supercharged Service Program 
cu a dura tres siman na 2022, bao direc- 
cion di CHTA su Education Foundation, cu 
mas di 330 profesionalnan den turismo 
cu a registra, y nan tin planea pa bolbe 
haci esaki atrobe den 2023 den cuadro 
di e exito fantastico di e programa. E 
programa aki ta ofrece cuater curric- 
ulum den su totalidad, Food & Beverage, 
Food & Beverage Advanced, Food & 
Beverage Supervisor & Housekeeping. 
Empleadonan a disfruta di e cuminda y e 
compania di nan coleganan, y lo continua 
di ta fructifero den colaboracion na 2023 
na beneficio di henter e isla. 


ATSA su cena di aña nobo a trece tur miembro hunto 

DEN HAAG – Recientemente embahadora di 
Estados Unidos na Hulanda Razdan Duggal a haci 
un bishita oficial cerca Minister Plenipotenciario 
di Aruba mr. Ady Thijsen. Embahadora Duggal a 
wordo acompaña pa advisor politico di e emba- 
hada di Merca Byron Hartman. Esaki ta prome 
biaha cu un embahador Mericano ta haci un 
bishita na Arubahuis y tin un encuentro cu e 
Minister Plenipotenciario di Aruba. 


Minister Thijsen a ricibi embahadora Duggal pa 
despues a pasa pa su oficina pa hiba un comb- 
ersacionnan riba temanan comun entre Estados 
Unidos y Aruba. Embahadora Duggal a cuminsa na 
bisa cu un di e rason pa su bishita cerca Minister 
Thijsen ta cu aki dos siman e lo bishita Aruba. 
Un topico cu embahadora Duggal lo ta desea pa 
papia cu Aruba ta cu Merca ta preocupa riba e 
situacion di traficacion di hende via Aruba. Riba 
esaki minister Thijsen a bisa embahadora Duggal 
cu Aruba ta consciente di e problematico aki y 
ta tume hopi na serio. P’esey ta bon pa e emba- 
hadora papia na Aruba cu minister di Husticia 
Rocco Tjon y cu Jeannette Richardson-Baars cu 
ta encarga cu combatimento di trafico humano. A 
papia tambe riba e aspecto di siguridad. 


Tocante e situacion na Venezuela y un posibel 
acercamento di parti di Merca pa cu Venezuela. 
Embahador Duggal a confirma cu e posicion di 
Merca pa cu Venezuela y e gobierno di presidente 
Maduro no a cambia. 


Minister Thijsen di su banda a informa emba- 
hadora Duggal cu Aruba ta experencia un recu- 
peracion economico di e pandemia. Cu turismo, 
special for di Merca, aña pasa casi a yega e nivel 
prome cu Covid. Aruba ta contento cu e confi- 
ansa di e turista Mericano den Aruba, pero na 
mesun momento Aruba ta buscando maneranan 
pa diversifica su economia. Esaki por ta reaper- 
tura di e refineria y tambe stimula e sector di agri- 
cultura. 


Finalmente minister Thijsen a gradici embaha- 
dora Duggal pa e bishita y e combersacion ameno 
cu un biaha mas ta ehemplo di e bon relacion cu 
semper a existi entre Estados Unidos y Aruba. 


Potretnan cortesia di Arubahuis 


Embahadora di Merca a bishita Minister Thijsen 

WILLEMSTAD - Dialuna tabatin tratamento den corte di 
casonan cu ta yama ‘ruta Hato’, esta ciudadanonan cu falta 
cu e ley di droga, sea dor di exporta of importa droga. E 
acusadonan ta Pieter, Coelho y Henry. 


Prome ciudadano cu mester a responsabilisa su mes ta e 
ciudadano femenino di fam Pieter, kende tin 30 aña di edad. 
E acusado Pieter dia 24 di october a purba exporta 4475 
gram di cocaina, cu ta un enorme cantidad. Na su banda pa 
e defensa huridico e acusado aki tabatin abogado señora mr. 
Geraldine Scheperboer-Parris y un colega mas. Tratamento 
di e caso tabata na encargo di hues mr. G. Verbeek, siendo e 
fiscal ta señora mr. Ter Borg, kende mesora a conclui cu aki 
ta trata di un cantidad bastante di droga. 


Segun e version di e acusado Pieter el a hacie puramente 
pa complace un persona cu e no conoce asina bon mes. 
Apenas 6 pa 7 luna e conoce e hende pa kende el a hiba 
e post cu a resulta di ta contene droga. Aki tanto hues mr. 
Verbeek como fiscal señora Ter Borg a expresa asombro, 
pasobra masha tempo tur hende sa cu e tipo di fabornan 
aki no ta sin riesgo. “Awendia ningun hende normal”, no 
ta hinca nan mes den e tipo di aventuranan aki hues a bisa 
‘loud and clear’. 
Mas aleu e acusado Pieter a sigui conta cu el 
a haya e contenido cerca un 
persona y el a bay e so pone 
esaki riba post ya cu e persona 
a bisa Pieter cu su I.D. no ta 
na ordo. 


Ta trata aki di un pakete cu mester bay Apeldoorn (Hulanda). 
Hues a puntra si e acusado sa number di telefon di e persona, 
pero Pieter a bisa cu ya e no ta dispone di esaki mas, si esey 
tabata e caso te na momento cu nan tabata whatsapp otro. 
Tambe a bini padilanti cu e persona doño di e droga a paga 
e gastonan di exportacion, esta e tarifa di post. 


Hues mesora a reacciona bisando Pieter cu awor e ta den 
problema serio. E acusado Pieter a cuminsa yora pidiendo 
pa no lag’e cay cera atrobe. Fiscal a splica cu den e caso 
aki ta normal un castigo di prizon di 24 luna di cua 12 luna 
condicional, maske tin un descuento di e cantidad di droga 
cu 40%, sinembargo fiscal a stipula e demanda na 24 luna 
di cual 14 condicional y deskitando e periodo cu Pieter a 
pasa caba den aresto preventivo, pero pa fiscal, mirando e 
cantidad di droga, Pieter mester bay cera. 


Droga ta malo pa salu publico y tin un impacto sumamente 
negativo den pueblo ya cu e ta fomenta adiccion den comu- 
nidad, cu na su turno ta subi e spiraal di crimen. Hues mr. 
G. Verbeek a mustra e acusado Pieter cu te na ora dun’e un 
castigo di trabou mes di 240 ora (cu ta e maximo) ainda e 
droga ta demasiado hopi 4 ½ kilo, pues no ta keda nada 
otro, loke ta encera cu Pieter mester bay prizon, como tal 
e ta ricibi e castigo di prizon di 24 luna di cua 15 luna 
condicional, mara na un periodo di prueba di 3 aña, 
kitando ‘voorarrest’. 


Tres caso di faltamento cu ley 
di droga trata den corte 

Fortaleza Pa Famia 


NOS ta bibando den un tempo caminda malo ta wordo yama bon y bon ta wordo yama malo. Caminda hende no kier 
respeta ley, no ta respeta Dios, y ta sostene maldad. Bijbel a avisa nos hopi cla, cu hopi su fe lo fria y lo no rechasa pica, 
pero pa keda bon cu hende nan lo tolera maldad. 


Pero nos mester para firme, pasobra nos bida di oracion ta mantene nos firme den Señor. 
Pasobra aunke nos no ta mira Dios, Dios a demostra di ta Firme, Fiel, Berdadero y Capaz. 
Nos no ta mira Dios pero nos ta kere den Dios, y Dios ta haci milager, nos ta menciona su nomber y su presencia ta 
rondona nos. 


P’esey nos mester mantene nos fe den Dios, pasobra sin Fe ta imposibel agrada Dios.( Hebreonan 11:6). 
Nos mester tin fe pa haci oracion, 
Nos mester tin fe pa sirbi Dios, 
Nos mester tin fe pa demostra cu nos ta yiunan di Dios. 


Tur e maldad y inmoralidad cu ta lanta cabes den tur forma, ta demostra nos cu nos mester persevera den oracion tur 
momento. Pasobra pa libertad Cristo a yama nos, y nos tin di tene cuidao pa no cay bek den yugo di sclavitud. 
Laga nos no haci libertinahe di nos libertad, pensando cu nos por haci tur cos y participa den tur cos, nos mester para 
firme, pasobra awendia ta masha facil pa wordo contamina. 


E enemigo ta un mentiroso, y ta hopi ta cay den su trampa, birando temporadista di paranda y bebemento, lujuria y 
perversidad, y ta lubida cu Cristo ta bini manera un ladron den anochi (Lucas 21:34-36). 


Nos mester para firme den Señor pasobra aunke nos ta cana den carni, nos no ta bataya segun carni. Pasobra e armanan 
cu nos ta bataya cune no ta carnal pero poderoso den Dios pa basha fortinan abao. E armanan cu nos tin ta nos oracion, 
ayuno, alabansa y adoracion, humildad, aparta for di pica, pordona otro, y riba tur cos e nomber di Cristo Hesus mester 
wordo halsa pa asina fortinan di e enemigo lo basha abao. 


Y pa destrui speculacion y tur arogancia, cu ta wordo lanta contra e conocemento di Dios, hibando den cautiverio tur 
pensamento, pa haci nan obedecido na Cristo (2 Corintionan 10;3-6). 


Cuanto arogancia no ta wordo demostra tur dia contra e palabra di Dios, cuanto rebeldia nos no ta mira tur momento. 
Cada biaha cu nos ta orguyoso y arogante contra e palabra di Dios, y apoyando inmoralidad conscientemente, nos a 
drenta un tereno hopi peligroso, pasobra nos ta lantando furia di Dios. 


Ta masha peligroso pa reta Dios, pasobra ta para skirbi cu cabesura, capricho y un curason cu no kier arepenti ta montona 
furia di Dios riba nos bida (Romanonan 2:5). 


P’esey nos mester biba obediente y someti totalmente na Dios, pasobra mescos cu Dios ta fiel na nos, nos mester ta fiel 
na Dios. E tempo ta dificil y trabahoso, p’esey den e tempo aki nos mester evangelisa, rescata, y ranca hende for di man 
di e enemigo, pasobra nos tur sa cu e diabel ta un gran probechando di esnan cu no conoce Dios y tambe esnan cu ta 
rechasa e Luz y nan kier biba den scuridad. 


Nos no por tapa solo cu un dede, y cera wowo pa tur locual ta pasando, pero awor mas cu nunca nos oracion mester 
aumenta, pa asina hendenan por wordo libera for di cadena di maldad. 


Sea alerta, para firme den fe, actua manera homber, sea fuerte (1 Corintionan 16:13). 


Sinceramente, Pastor Marcel Balootje 


Laga nos para firme den nos fe, den e temponan trabahoso aki 

WILLEMSTAD - Otro ciudadano cu 
a purba trece droga (marihuana) dia 
20 di december 2022 Corsou y cu a 
yora masha pisa mes den sala di corte 
dialuna ta un mucha muhe di fam 
Coelho. 
E cantidad di marihuana cu el a trece 
Corsou y cu autoridadnan a gar’e 
cune ta 2285 gram. Na prome instante 
Coelho a tuma tur culpa riba dje, 
bisando cu ta e mes a tuma e decision, 
dialuna sinembargo e acusado Coelho 
a bisa cu ta otro hende ta doño di e 
droga y ta un persona el a bay haci e 
fabor pa transporta e droga. 


Coelho ta biba na Amsterdam y ta un 
studiante femenino, actualmente e ta 
coriendo stage y el a trece padilanti 
cu ta pa motibonan financiero el a cay 
den e dilema. Aparentemente el a tuma 
e pakete di droga, sin busca drechi di 


e contenido. Hues a mustra Coelho cu 
e droga por a resulta cocaina tambe, 
anto si e no sa adelanta ki tipo di droga 
nan a mand’e cune, sin duda por a haci 
su situacion ainda mas teribel, pasobra 
pa cocaina e castigonan ta mas halto. 
Coelho a bisa cu e tabatin hopi miedo 
y cu e droga ta di un persona cu e 
conoce na su scol. Pa fiscal ta nifica, 
mirando e cantidad di marihuana, cu 
Coelho mester bay prizon como tal 
fiscal a demanda un castigo di prizon 
di 12 luna di cua 6 luna condicional. 
E acusado Coelho ta un ciudadano 
hoben, kende nunca prome a hay’e cu 
husticia, pues e ta un firstoffender. 
E duo di abogado cu a hiba e defensa 
pa Coelho a accentua e acusado su 
circunstancia personal, entre otro di ta 
studiante cabando su estudio, neces- 
idad di placa etcetera. 
Mas aleu e acusado a pidi pa haya su 


paspoort bek y pa por fabor no cer’e, 
di manera cu e por caba su estudio sin 
mas problema. 


Hues y fiscal ta di acuerdo pa entreg’e 
su paspoort bek, pero e mester bay 
prizon. E castigo cu hues a dicta a 
bira menos cu loke fiscal a pidi, esta 
12 luna di prizon di cua 8 luna condi- 
cional y un periodo di prueba di 3 aña. 
Ta keda Coelho solamente pa dicidi si e 
ta bay den apelacion. 


Coelho ta bay cera pa 2285 gram di marihuana 

Laga tur loke ta spera mi ta bunita 
Laga tur local cu mi encontra 
na caminda ta bunita 
Laga tur local cu mi laga atras keda bunita y 
Laga esakinan termina den tur buniteza. 


A bai drumi dushi den brasa di Señor nos 
kerida Mama,Oma, Ruman, Tanta y Amiga: 


Sra. Gertruida 
Helen Fingal 
*17 Maart 1949 – †6 February 2023 


Na nomber su: 


Yiunan stima: 
Ellery Croes 
Daniella Croes-Kelly & Rudy Kelly 


Nietonan stima: 
Therance Kelly & Kylie Kelly 


Ayudante di kas: 
Mery y Paula 


‍Rumannan: 
† Pedro “ Sain & Yolanda Fingal 
† Feliz & Lucia Fingal 
† Freddy Fingal 
† Fridoline & Mario Vos 
† Olivia & Ogenio Maduro 
† Casimiro 
John Fingal 


Sobrino y Sobrinannan: 
† Richard Fingal & Famia, Nelson Fingal, † 
Jossy Fingal & Famia, Dito Fingal, Eugene 
Maduro & Famia, Orvin Maduro & Famia, † 
Frits Maduro, Mark Fingal & Famia, Maureen 
Fingal & Famia , Magna Final & Famia 


Con Suegra(o): 
Vanita Willemes 
† Mario Kelly 


Primo y Primanan stima, Comer y 
Compernan, Ihanan, Amistadnan kuta 
mucho hopi pa menciona. 
Demas famianan: 
Fingal, Croes, Tromp, Maduro, 
Hek, Wong, Kelly, Willems, Colina, 
Riderstaat, Rojer, Quandt, Dirksz, 
Thomas, Gomes, Holsman, 
v/d D Biezen, De Wint y demas famia. 


Nos ta invita boso pa e acto di despedida 
cual ta tuma lugar Diabierna 10 februari 
2023 di 2:00 pm - 4:00 pm na Aurora Funeral 
Home. 


Cremashon lo tuma lugar den seno familiar. 


Nos ta lamenta cu despues di entiero no por 
ricibi bishita di condolencia na cas. 


Nos ta pidi disculpa si den nos tristesa nos 
por a lubida di menciona cualkier famia, 
amistad y/of conoci. 


“Señor ta mi wardador, mi’n tin falta di 
nada. Den Cunuco di yerba berde e ta 
ponemi sosega. E ta hibami na awa trankil, 
pa mi bolbe haña forsa”. –Salmo 23 


Cu profundo tristeza den nos curason, 
nos ta anuncia fayecimento di nos 
estimada Mama, Casa, 
y Wela kende a duna nos tur 
su amor y a significa hopi pa nos y 
ta awor trankil y contento cerca Papa Dios 
kende el a sirbi pa hopi aña: 


Lucia 
Curiel – Geerman 
cariñosamente conosi como: “Lucy” 


Mei 23, 1938 – † Februari 5, 2023 


Na nomber di su: 
Mayornan: 
† Jozef Geerman y † Antonia Geerman 


Suegro(a): 
† Ciriaco Curiel y † Magdalena 
Koolman 


Casa: 
Julio (Juchi) F. Curiel 


Yiunan: 
Frenk y Natasha Curiel De Mey y famia 
Zelda Curiel 


Rumannan: 
Vda. Remacla Geerman y famia 
† Ninita Geerman y famia 
† Cheban Geerman y famia 
† Pedro Geerman y famia 
† Bernard Geerman y famia 
† Rosa Geerman y famia 
Rita y Jacinto Geerman - Geerman y 
famia 


Y demas famia, swa y cuña, subrina(o) 
nan, prima(o)nan, ihanan, comer y 
compernan, amiga(o)nan, bisiña nan, 
y amistadnan na Aruba, Curaçao, y 
Hulanda. 


Acto di condolencia lo tuma lugar 
diaranson 08 di februari 2023 na Royal 
Funeral Home di 7:00 pm pa 9:00 pm. 


Acto di entiero ta tuma lugar diahuebs 
09 di februari 2023 na Misa Inmaculada 
Concepcion na Sta Cruz for di 9:00 am 
pa 11:00 am, despues lo sali bai pa 
santana Central na Sabana Basora. 


Nos ta lamenta cu nos no ta ricibi 
bishita di condolencia na cas. 


Si acaso nos por a lubida un of otro 
famia den nos tristeza, nos ta pidi nos 
sincero disculpa. 


Dios ta nos refugio, 
E ta nos fortalesa, 
El a resulta un yudador den mester. 
Salmo 46:1 


Cu dolor na nos curason, nos ta participa 
fayecimento di nos ser stima: 
Sra. Lydia 
Beatrix de Medeiros 
Carinosamente yama: “Bea” 


Na nomber di su: 
Esposo: †Angel Leonardo Rodrigo 


Yiu: Marco y Rebeca Rodrigo-Maduro 


Nietonan: 
Elijah Rodrigo 
Meghan Arendsz 
Zoe Arendsz 


Rumannan: 
Emma de Medeiros 
†Raymond y Ella de Medeiros-Richardson 
Edita Winkel-de Medeiros 
Virginio y Henita de Medeiros-Oduber 
†Jaime de Medeiros 
Blanca de Medeiros 
Amable de Medeiros 


Subrino- y Subrinanan: 
Valery Henriquez y Edgar Yzer y famia 
Elise Roelofs-Winkel y famia 
Hildana de Freitas-de Medeiros y famia 
Erayna de Medeiros y famia 
Ricardo de Medeiros y famia 
Danielle Schoop y famia 


Primo- y primanan na Aruba, Curacao, Hulanda 
y Merca. 


Amiga Stima: Marbella Migares 


Demas famia: de Medeiros, Rodrigo, Maduro, 
de Mey, Cordeiro, Lacle, Leo, Luidens, Orman, 
Henriquez, Yarzagaray 


Ta invita tur famia, amigo(a)nan y conocir pa 
acto di condolencia y despedida cual lo tuma 
lugar na Aurora Funeral Home diasabra 11 di 
februari 2023 di 2’or pa 4’or di atardi. Cremacion 
lo tuma lugar despues. 


Nos ta pidi disculpa si nos por a lubida un of otro 
persona of famia den nos momento di tristesa. 


The LORD is my shepherd, I shall not be in want. 
he restores my soul. He guides me in paths of 
righteousness for his name’s sake. 
With deep sorrow in our hearts we announce the 
passing of our beloved: 


Fernando Browne 
Better known as: “Nando” 
*21-03-1965 †06-02-2023 


Opportunity for a final farewell will be held on 
Saturday February 11th 2023 from 2pm until 4pm 
at the Pray Funeral Home in San Nicolaas 

Mi Dios, Mi Señor, Mi Salbador 
Cu bo amor infinito tenemi den Bo Braza 
Ya no tin scuridad 
Unicamente Bo luz briyando 


Cu un tristesa profundo pero conforme cu boluntad 
di Dios nos ta anuncia fayecimento di: 


Sra. Brilia Josefa 
Bakmeyer-Hoek 
Cariñosamente jama: Mama of Tantan 
*29-10-1927 - †04-02-2023 
Viuda di Josué Bakmeyer 


Na nomber di su yiunan: 
Erold y Mildred Bakmeyer-de Lange 
Rolna Bakmeyer 
Norma y Wilfred Williams-Bakmeyer 
† Ronald Bakmeyer 
Oslin y Beatriz Bakmeyer- Pertuz 
† Oscar y † Josephine Bakmeyer-Silberie 


Rumannan: 
† Alicia “Chichi” Dania- Loopstok y famia 
† Pablo Hoek 
† Mario Hoek 
† José “Jossy” Hoek y famia 
† Juan Nicolas Hoek y famia 


Nietonan: 
Marysol Vrolijk y Hubert Ridderstaat 
Sedney y Juliana Williams-Meneses 
Richenel y Beverly Williams-Perez 
Eromil y Daphne Bakmeyer-Roorda 
Ellery Bakmeyer 
Osmar Bakmeyer y famia 


Bisanietonan: 
Mandy Williams 
Kimberly Ridderstaat 
Sidmar Williams 
Reginald y Shary Williams-Muyale 
Kendrick Ridderstaat 
Yeinderalexsa Williams 
Eva-Luna Bakmeyer 
Vera-Elise Bakmeyer 
Adhian Williams 
Ian-Zion Bakmeyer 


Tataranietonan: Aydan Koeiman 
Annabelle Koeiman 


Subrino y subrinan, primo y primanan na Aruba, 
Curacao, Hulanda y Merca. 


Swa: Ebra “Boy” Bakmeyer y famia na Curaçao 
Iha: Beata Mildred Burne y demas ihanan 


Bon bisiñanan bandi cas: 
Mercedes Andrade 
Lee Feng Supermarket 


Demas Famianan: 
Bakmeyer, Hoek, Dania, de Lange, Williams, Vrolijk, 
Ridderstaat, Perez, Roorda, Calmes, Suarez, Pertuz, 
Meneses, Muyale, Koeiman, Burne, Wout, Alberts, 
Roberts, Ruiz, Ferguson, Barkmeyer, Loopstok, 
Loefstok, Leest, Orman, Winterdaal, Picus, Maduro, 
Helder, Tromp, Jacobo, Bernabela, Silvestre, Willems, 
Henricus, Desbarida, Franken, Robert, Werleman, 
Paesch, Irausquin, Figaroa, Kock y demas famianan 
na Aruba y den exterior. 


Nos ta invita boso pa e acto di entiero cu lo tuma 
lugar diabierna 10 Februari 2023 di 2or pa 4or na 
Royal Funeral Home despues lo sali pa Santana 
Catholico na Playa. 


Nos ta pidi disculpa si nos por a lubida un of otro 
famia den nos tristesa. 
Despues di entiero nos no ta ricibi bishita di 
condolencia na cas. 


Nos ta gradici W.G.K, Wondenpoli na HOH, Litelife y 
Dr. Jones pa e bon servicio. 


La Sangre De Cristo Tiene Poder 


Celia Guadalupe Rasmijn 
Cespedes Aldama 
Carinosamente “Chelita – Lulupe” 
*12-12-1949 - †06-02-2023 


Esposo: Marco “Maiky” Rasmijn 


Papa: † Jesus Cespedes 


Mama: † Aura Cespedes 


Hijos: 
Giorgie Mosquera 
Aura Rasmijn Mosquera Y Rivelino Rasmijn 
Vanessa Rasmijn Mosquera Y Maiky Rasmijn 
Cinthya Geerman Mosquera Y Gregorio 
Geerman 


Como Hijos: 
Maria Eugenia Lugo (Venezuela) 
Victor Wu (Usa) 
Michelle Mosquera (Venezuela) 
Ludwig Rasmijn 


Nietos: 
Ryan Rasmijn 
Ryven Rasmijn 
Chantal Rasmijn Y Revan Maduro 
Chadienne Rasmijn 
Rygelys Rasmijn 
Grethyanne Geerman 
Gregory Geerman 


Igual Que Un Nieto: 
Jean Louis Croes (Hulanda) 
Davienne Angela 
Chandre Angela 


Amigos De Casa: 
Elvia, Yrien, Stella, Roselene, Tanta Rosa, 
Yolanda, Swinda, Jeta, Vitty, Sra Carmen, 
Ines Escalante, Maria. 


Su Amiga Companera De Bingo Maria 
Salazar 


Su Companero De Todas Las Tardes Jhon 
Watts Del Programa Noticia Impacto 91.5 
Fm 


Sra Amparito Del Programa De La Manana 
De Caliente 90.7 Fm 


La Sonri De Caliente 90.7 Fm 


Su Doctora Dr. Anthony Y Team (Huisarts) 
Dr. Maria Jose Cobos (Cardiologo) 
Su Doctor En Venezuela Dr. Ariel Marin 


Hermanos, Sobrinos, Ahijados Y Demas 
Familiares En Venezuela, Colombia, Usa, 
Bonaire Y Aruba. Famia Rasmijn, Geerman, 
Mosquera, Cespedes, Croes, Aldama, 
Tromp, Nicolas, Angela. 


Te Invitamos Al Acto De Despedida Que 
Sera El Viernes 10 De Febrero 2023 De 9am 
A 11am En Aurora Funeral Home. Sra. Celia 
Sera Cremado En Seno Familiar 


Manera solo ta despedi y e dia ta termina, asina mi ta 
despedi di boso y mi bida terenal a yega su fin. Laga e 
dushi recuerdonan cu mi a pasa cu boso ta boso consuelo 
te dia nos bolbe reunie den Reino Celestial. 


Cu inmenso tristesa , pero conforme cu Dios Su boluntad 
nos ta participa fayecimento inespera di nos ser keri: 


Mirto Alexander 
Krozendijk 
Mihor conoci como Mirto 
*08- 02-1961 - ɫ 29 -01-2023 


Su Mayornan den felis memoria: 
Emeterio “Techi” y Cleotilda “Tida” Krozendijk 


Su Rumanan: 
Vda Filomena Croes-Krozendijk y † Frans Croes 
†Alfonso “Boei” Krozendijk y vda Ulrika Krozendijk-Jacobs 
Shon Pe y Glenda Krozendijk-Kock 
Vdo Andresito “Dolf” y † Isaura Krozendijk-Sarda 
†Glenda Beatriz Krozendijk y vdo Jose Fernandes-Perna 
†Edwin Krozendijk 
†Ruben y vda Marlin Krozendijk- Penja 
Hildreth v/d Berg – Krozendijk y Rene van den Berg 


Mescos cu ruman: 
Eveline Lacle y famia (Corsow) 


Su sobrino(a)nan y sobresobrino(a)nan: 
Seever y Jessica Krozendijk-Kelly, Keaneeh y Jaydeeh, 
Dietwin Krozendijk y Merrely Franken, Kea’lah, Kyriah y Ly- 
Ann, 
Isandra Krozendijk, Andrew y Cayden, 
†Andres Aurelio Krozendijk, 
Albee y Roxenne Fernandes- Mathilda, Jeon y Elisha, 
dr. Eliza Fernandes y dr. Candida Sanchez Burmester, 
Reuben Krozendijk, 
Tahnee Krozendijk, 
dr. Kevin van den Berg y dr. Claire Koeyvoets, 
Willy Dirksz y famia. 
Elena Garcia y Maria “Dietje” Romero-Loor 


Tanta/Omo: 
Sra Vda. Alicia Krozendijk-Farro y famia 
Sr.Vdo. Alfred “Freddy” Maduro y famia 
Sra.Vda. Supriana Luciano y famia 
Su Omo y tantanan den felis memoria: 
Krozendijk- Kock y Bikker, 
Krozendijk- Kock y Maduro 


Su primo(a) nan hopi yega na cas: 
Marlon Maduro – Anthony Krozendijk – Dicky Krozendijk – 
Charlotte de Cuba-Maduro, Kathy Vrolijk-Krozendijk, Aura 
Kolman- Bikker. 


Su primo(a) nan y nan famia: Krozendijk-Kock- Bikker y 
Maduro 


Su amigo(a) nan stima: 
Sra Yaquelin Zambrano y Sr. Omar Castoñeda Cardona 
Sra Dica Mercado y famia 
Sr. Sonny Croes 
Sr. Jorge Dario 
Sr. Jose Do-Nascimento 
Sr. Jozef Barret 
Sr.Gabriel Lester y Sra Nelly Maduro 


Su bisiñanan : 
famia Comenencia-Fingal y famia Maduro–Oduber 


Su mascota stima: Rio 


Mescos cu famia: 
Sra Elvia Taborda-Lopez Zapata y famia ( Medellin 
Colombia), Sra Diane Horowitz y famia (New Jersey) 


Ta invita tur demas famia Krozendijk, Krosendijk, Croes, 
Kock, Sarda, Fernandes-Perna, Penja, van den Berg, 
Camacho, Farro, Maduro, Mathilda, Bikker, Koolman, 
Luciano, Kolman, Ras, Damian, Vrolijk, Do Nascimento, 
de Cuba, Theysen, Marselia, Taborda-Lopez Zapata, 
Ramirez, Comenencia y Romero-Loor. Debotonan di Cas 
di Oracion “Cu confianza y fe den Señor de Los Milagros 
di Buga”, su amigo(a) nan mucho hopi pa menciona, 
amistadnan, conocirnan, demas bisiñanan; pa asisti na 
acto di condolencia y despedida cu lo tuma lugar na 
Aurora Funeral Home dialuna 13 februari 2023 di 2 or pa 4 
or atardi. 


Cremacion ta tuma lugar den seno familiar. 
Enbes di flor of krans famia ta aprecia donacion pa : 
“Fundacion Ban Uni man pa cria nos muchanan”. 
Ta lamenta cu no ta ricibi bishita di condolencia na cas. 
Nos ta pidi disculpa si den nos tristesa nos por a lubida un 
famia. 


